Ympäristövastuullisena yrityksenä täytämme seuraavien eurooppalaisten jätelainsäädäntöjen vaatimukset: Sähkö- ja elektroniikkaromu (WEEE-direktiivi), paristo- ja akkudirektiivi ja pakkaus- ja pakkausjätedirektiivi.
WEEE-direktiivi - Brother-tuotteet suunnitellaan siten, että niiden sisältämät materiaalit on helppo erotella keräämistä ja kierrättämistä varten niiden elikaaren päätyttyä. Brother Finland huolehtii tuottajavastuustaan ja kuuluu Elker-tuottajayhteistöön, joka huolehtii omistajiensa velvoitteista siten, että WEEE-direktiivin ja sitä vastaavan Suomen lainsäädännön vaatimukset täyttyvät.
Paristo ja akkudirektiivi - Direktiivin tavoitteena on vähentää paristoista ja akuista aiheutuvia ympäristöhaittoja ja edistää niiden kierrätystä. Jokainen euroopan myyntitoimisto on sitoutunut noudattamaan paristo- ja akkudirektiiviä. Brother Finland on huolehtinut lakisääteisestä tuottajavastuustaan tekemällä sopimuksen Recser Oy:n kanssa, joka hoitaa tuottajavastuumme kannettavien paristojen ja akkujen osalta.
Pakkaus- ja pakkausjätedirektiivi - Keskittyy neljään jätelainsäädännön osa-alueeseen - Ennaltaehkäisyyn, uusiokäyttöön, kierrätykseen ja hyötykäyttöön. Direktiivin vaatimusten mukaisesti varmistamme, että tuotepakkauksemme ovat mahdollisimman ympäristöystävällisiä. Brother Finland on rekisteröitynyt Suomen Pakkauskierrätys Rinkiin, joka huolehtii puolestamme siitä, että direktiivin ja sitä vastaavan Suomen lainsäädännön velvoitteet täyttyvät.